S-5979/2021

Mál þetta, sem dómtekið var 26. janúar 2022, er höfðað með ákæru, útgefinni af lögreglustjóranum á höfuðborgarsvæðinu 21. desember 2021, á hendur F-kk-þgf P-kk-þgf S-kk-þgf, kt. [...], [...], Reykjavík, fyrir eftirtalin umferðar-, fíkniefna- og vopnalagabrot, meðþvíað hafa:

1. Mánudaginn 12. október 2020 ekið bifreiðinni [...]án gildra ökuréttinda, óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 130 ng/ml, kókaín 130 ng/ml og tetrahýdrókannabínól 41 ng/ml), með 123 km hraða á klukkustund austur Miklubraut í Reykjavík, í Ártúnsbrekku, þar sem leyfður hámarkshraði var 80 km á klukkustund.

M: [...]

Telst brot þetta varða við 2., sbr. 4. mgr. 37. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 6. nóvember 2020 ekið bifreiðinni [...] án gildra ökuréttinda um Hörgatún í Garðabæ, að húsi nr. [...], og haft í vörslum sínum 1,03 gaf kókaíni, sem lögreglumenn fundu í bifreiðinni [...].

M: [...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. sbr. reglugerð nr. 808/2018.

3. Föstudaginn 21. maí 2021 ekið bifreiðinni [...]án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 110 ng/ml og tetrahýdrókannabínól 42 ng/ml) um Meltröð í Kópavogi, við hús nr. [...], þar sem lögregla hafði afskipti af ákærða, haft í vörslum sínum 0,77 gaf kókaíni, sem ákærði lét falla á jörðina, stunguvopn, sem lögreglumenn fundu við öryggisleit á ákærða og 0,80 gaf amfetamíni, 2,38 gaf kókaíni, 54,17 gaf maríhúana, 1,62 gaf tóbaksblönduðu kannsbisefni, tvö stunguvopn og hnúajárn, sem lögreglumenn fundu við leit í bifreiðinni [...].

M: [...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og b. og c. lið 2. mgr.30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 4,18 gaf kókaíni, 0,80 gaf amfetamíni, 54,17 gaf maríhúana og 1,62 gaf tóbaksblönduðu kannsbisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á hnúajárni og þremur stunguvopnum, sem lögregla lagði hald á, með vísan til 1. mgr. 37. gr. vopnalaga nr. 16/1998.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall hafði verið birt á lögheimili hans. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði erfæddur í [...]. Samkvæmt framlögðu sakavottorði, dagsettu 15. desember 2021, gekkst ákærði undir sektarrefsingu með lögreglustjórasátt 20. desember 2011 fyrir akstur undir áhrifum ávana- og fíkniefna og fíkniefnalagabrot. Ákærði gekkst undir sekt með lögreglustjórasátt 7. mars 2017, m. a. fyrir akstur undir áhrifum ávana- og fíkniefna. Þá hlaut ákærði dóm í Héraðsdómi Reykjavíkur 14. júní 2017 fyrir akstur undir áhrifum ávana- og fíkniefna auk annarra brota. Dómurinn var hegningarauki við fyrrgreinda sekt frá 7. mars 2017. Þann 17. nóvember 2021 hlaut ákærði loks 30 daga fangelsi skilorðsbundið til tveggja ára með dómi Héraðsdóms Reykjavíkur fyrir vörslur fíkniefna í sölu- og dreifingarskyni. Að öðru leyti hefur sakaferill ákærða ekki áhrif við ákvörðun refsingar í máli þessu.

Þau brot sem ákærði er sakfelldur fyrir nú voru framin fyrir uppkvaðningu síðastgreinds dóms og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940. Með vísan til 60. gr. almennra hegningarlaga nr. 19/1940, ber jafnframt að taka refsinguna upp og dæma með hinum nýju brotum og ákveða refsingu ákærða í einu lagi. Við ákvörðun refsingar í máli þessu verður við það miðað að ákærði hafi nú í þriðja sinn gerst sekur um akstur undir áhrifum ávana- og fíkniefna.

Með hliðsjón af framangreindu, sakarefni þessa máls, dómvenju, 60., 77. og 78. gr. almennra hegningarlaga nr. 19/1940 þykir refsing ákærða hæfilega ákveðin 105 dagar en fresta skal fullnustu 6 0 daga af refsingunni og falli sá hluti hennar niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti ævilangt frá birtingu dómsins að telja.

Með vísan til lagaákvæða í ákæru eru gerð upptæk 4,18 gaf kókaíni, 0,80 gaf amfetamíni, 54,17 gaf maríhúana og 1,62 gaf tóbaksblönduðu kannabisefni, hnúajárni og þremur stungu vopnum sem hald var lagt á við rannsókn málsins.

Ákærði greiði 370.967 krónur í sakarkostnað.

Af hálfu ákæruvaldsins flutti málið Á-kk-nf B. S-kk-nf aðstoðarsaksóknari.

K-kvk-nf J-kvk-nf aðstoðarmaður dómara kveður upp dóm þennan.

DÓMSORÐ:

Ákærði sæti fangelsi í 105 daga en fullnustu 6 0 daga af refsingunni er frestað og falli sá hluti hennar niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti ævilangt frá birtingu dómsins að telja.

Ákærði sæti upptöku á 4,18 gaf kókaíni, 0,80 gaf amfetamíni, 54,17 gaf maríhúana og 1,62 gaf tóbaksblönduðu kannabisefni, hnúajárni og þremur stunguvopnum.

Ákærði greiði 370.967 krónur í sakarkostnað.

K-kvk-nf J-kvk-nf